
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2540 

25 Νοεμβρίου 2015 


ΑΠΟΦΑΣΕΙ Σ 

Αριθ. οικ. 3121 

Εκχώρηση αρμοδιοτήτων διαχείρισης για δράσεις/έργα 
του εθνικού προγράμματος του Ταμείου Εσωτερικής 
Ασφάλειας για την περίοδο 2014-2020 στην «Υπηρε¬ 
σία Διαχείρισης Ευρωπαϊκών και Αναπτυξιακών Προ¬ 
γραμμάτων (Υ.Δ.Ε.Α.Π.) του Υπουργείου Εσωτερικών 
και Διοικητικής Ανασυγκρότησης». 

Ο ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.δ. 63/2005 (ΦΕΚ 98/Α'/22.4.2005). 

2. Το Ν. 4332/2015 «Τροποποίηση διατάξεων Κώδικα 
Ελληνικής Ιθαγένειας-Τροποποίηση του Ν. 4521/2014 για 
την προσαρμογή της ελληνικής νομοθεσίας στις οδηγίες 
του Ευρωπαϊκού Κοινοβουλίου και του Συμβουλίου 
2011/98/ΕΕ σχετικά με την ενιαία διαδικασία υποβολής 
αίτησης για τη χορήγηση στους πολίτες τρίτων χωρών 
ενιαίας άδειας διαμονής και εργασίας στην επικράτεια 
κράτους-μέλους και σχετικά με κοινό σύνολο δικαιω¬ 
μάτων για τους εργαζομένους από τρίτες χώρες που 
διαμένουν νομίμως σε κράτος - μέλος και 2014/36/ΕΕ 
σχετικά με τις προϋποθέσεις εισόδου και διαμονής πο¬ 
λιτών τρίτων χωρών με σκοπό την εποχιακή εργασία 
και άλλες διατάξεις» (ΦΕΚ 76/Α'/9.7.2015) παράγραφος 
11, περίπτωση γ'. 

3. Τον Κανονισμό (ΕΕ) αριθ. 513/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 για τη θέσπιση, στο πλαίσιο του Ταμείου Εσω¬ 
τερικής Ασφάλειας, του μέσου για τη χρηματοδοτική 
στήριξη της αστυνομικής συνεργασίας, της πρόληψης 
και καταστολής της εγκληματικότητας και της διαχείρι¬ 
σης των κρίσεων, και για την κατάργηση της απόφασης 
2007/125/ΔΕΥ του Συμβουλίου. 

4. Τον Κανονισμό (ΕΕ) αριθ. 515/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 2014 
για τη θέσπιση, στο πλαίσιο του Ταμείου Εσωτερικής 
Ασφάλειας, του μέσου χρηματοδοτικής στήριξης στον 
τομέα των εξωτερικών συνόρων και των θεωρήσεων 
και την κατάργηση της απόφασης αριθ. 574/2007/ΕΚ. 


5. Τους εκτελεστικούς Κανονισμούς (ΕΕ) αριθ. 799/2014, 
800/2014, 801/2014, 802/2014,1049/2014, 377/2015, 378/2015 
και 840/2015 και τους κατ’ εξουσιοδότηση Κανονισμούς 
(ΕΕ) αριθ. 1042/2014,1048/2014 για την εφαρμογή και συ¬ 
μπλήρωση των Κανονισμών (ΕΕ) αριθ. 513/2014, 514/2014, 
515/2014 και 516/2014. 

6. Την υπ’ αριθ. 0(2015) 5312 απόφαση της Επιτροπής 
της 31-07-2015, για την έγκριση του Εθνικού Προγράμ¬ 
ματος της Ελλάδας για ενίσχυση από το Ταμείο Εσω¬ 
τερικής Ασφάλειας, για την περίοδο 2014 έως το 2020. 

7. Τις διατάξεις του Ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/ΕΕ)- δημόσιο λογιστικό και άλλες διατάξεις» 
(ΦΕΚ 143/Α728.6.2014). 

8. Την υπ’ αριθ. 46274/26.09.2014 (ΦΕΚ 2573 Β') υπουργι¬ 
κή απόφαση «Ρυθμίσεις για τις πληρωμές των δαπανών 
του συγχρηματοδοτούμενου σκέλους του Προγράμμα¬ 
τος Δημοσίων Επενδύσεων». 

9. Το Π.δ. 73 «Διορισμός Αντιπροέδρου της Κυβέρνη¬ 
σης, Υπουργών, Αναπληρωτών Υπουργών και Υφυπουρ¬ 
γών» (ΦΕΚ Α' 116/23-09-2015). 

10. Την υπ’ αριθ. 85334/ΕΥΘΥ 717/13-08-2015 (ΦΕΚ Β' 1825/ 
24-08-2015) κοινή υπουργική απόφαση «Αναδιάρθρωση 
της Ειδικής Υπηρεσίας Επιτελική Δομή ΕΣΠΑ του Υπουρ¬ 
γείου Εσωτερικών και Διοικητικής Ανασυγκρότησης (το¬ 
μέας εσωτερικών) του άρθρου 18 παρ. 4 του Ν. 4314/2014 
και αντικατάσταση της υπ’ αριθ. 16356/ 24-4-2013 (ΦΕΚ Β'/ 
1024/25-4-2013) κοινής υπουργικής απόφασης. 

11. Την υπ’ αριθ. 1493/20-08-2015 (ΦΕΚ Β' 1856/27-08-2015) 
κοινή υπουργική απόφαση «Διάρθρωση της Υπηρεσίας 
Διαχείρισης Ευρωπαϊκών Προγραμμάτων Ασύλου - Υπο¬ 
δοχής και'Ενταξης (Υ.Δ.Ε.Π.Α.Υ.Ε.) του Υπουργείου Εσω¬ 
τερικών και Διοικητικής Ανασυγκρότησης του άρθρου 
9 του Ν. 4332/2015». 

12. Την υπ’ αριθ. πρωτ. 2514/07-10-2015 κοινή υπουργική 
απόφαση Συστήματος Διαχείρισης και Ελέγχου των 
Ταμείων Ασύλου, Μετανάστευσης και'Ενταξης (ΑΜΙΕ) 
και Εσωτερικής Ασφάλειας (Ι3Ρ) για την προγραμματική 
περίοδο 2014-2020 (ΦΕΚ 2161 /Β'/07-10-2015) και ειδικό¬ 
τερα το άρθρο 4 αυτής. 

13. Τον υπ’ αριθ. 28346 της 13ης Αυγούστου 2015 (ΦΕΚ 577/ 
13-08-2015) Διορισμό Ειδικού Γραμματέα στην Υπηρε¬ 
σία Διαχείρισης Ευρωπαϊκών Προγραμμάτων Ασύλου 

Υποδοχής και'Ενταξης του Υπουργείου Εσωτερικών και 
Διοικητικής Ανασυγκρότησης Γεώργιου Καρατζόγλου. 

14. Τη υπ’ αριθ. πρωτ. 1494/27-08-2015 (ΦΕΚ Β' 1847/ 
27.08.2015) υπουργική απόφαση Μεταβίβαση Αρμοδιοτή¬ 
των του Αναπληρωτή Υπουργού Εσωτερικών και Διοι¬ 
κητικής Ανασυγκρότησης (αρμόδιο για θέματα Μετανα- 
στευτικής Πολιτικής) στον Ειδικό Γραμματέα και στους 
Προϊσταμένους Μονάδων της Υπηρεσίας Διαχείρισης 
Ευρωπαϊκών Προγραμμάτων Ασύλου, Υποδοχής και 
Ένταξης (Υ.Δ.Ε.Π.Α.Υ.Ε.) για τη διαχείριση του Ταμείου 
Ασύλου, Μετανάστευσης και'Ενταξης και του Ταμείου 
Εσωτερικής Ασφάλειας για την Προγραμματική περίοδο 
2014-2010 καθώς και λοιπών συγχρηματοδοτούμενων ή 
ευρωπαϊκών ή εθνικών έργων. 

15. Το υπ’ αριθ. πρωτ. 112/24-11-2015 έγγραφο της Υπηρε¬ 
σίας Διαχείρισης Ευρωπαϊκών Προγραμμάτων Ασύλου - 
Υποδοχής και'Ενταξης (Υ.Δ.Ε.Π.Α.Υ.Ε.) με θέμα: «Υποβολή 
εντύπου εξειδίκευσης δράσεων για την εκχώρηση αρμο¬ 
διοτήτων διαχείρισης στην ΥΔΕΠΑΥΕ από το πολυετές 
πρόγραμμα 2014-2020 (Ι8Ρ) για την κατασκευή ΚΕΠΥ 
(προσέγγιση Ηοί εροίε) σε πέντε (5) νησιά του Αιγαίου». 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Σύμφωνα με το άρθρο 9 παρ. 11 περ. δ. του Ν. 4332/2015, 
η Υπηρεσία Διαχείρισης Ευρωπαϊκών Προγραμμάτων 
Ασύλου - Υποδοχής και Ένταξης (Υ.Δ.Ε.Π.Α.Υ.Ε.) του 
Υπουργείου Εσωτερικών και Διοικητικής Ανασυγκρό¬ 
τησης, ορίστηκε ως Εντεταλμένη Αρχή των ειδικότερων 
Κανονισμών 516/2014 και 515/2014 του Ευρωπαϊκού Κοι¬ 
νοβουλίου και του Συμβουλίου της 16ης Απριλίου 2014, 
ως μέρος του ευρύτερου προγράμματος του Ταμείου 
Ασύλου, Μετανάστευσης και'Ενταξης και του Ταμείου 
Εσωτερικής Ασφάλειας για την περίοδο 2014-2020. 

Στην εν λόγω Εντεταλμένη Αρχή εκχωρούνται αρ¬ 
μοδιότητες από την Υπεύθυνη Αρχή (Επιτελική Δομή 
ΕΣΠΑ του Υπουργείου Εσωτερικών και Διοικητικής 
Ανασυγκρότησης - Τομέας Εσωτερικών), η οποία ορί¬ 
στηκε με το άρθρο 9, παρ. 11 περ. α. του ίδιου Νόμου, 
Υπεύθυνη Αρχή για την εφαρμογή των διατάξεων του 
Οριζόντιου Κανονισμού 514/2014 του Ευρωπαϊκού Κοι¬ 
νοβουλίου και του Συμβουλίου της 16ης Απριλίου 2014, 
όπως εξειδικεύεται στον κατ’ εξουσιοδότηση κανονισμό 
(ΕΕ) αριθ. 1042/2014 και των ειδικότερων Κανονισμών 
516/2014, 515/2014 και 513/2014 του Ευρωπαϊκού Κοινο¬ 
βουλίου και του Συμβουλίου της 16ης Απριλίου 2014, για 
τη σύσταση του Ταμείου Ασύλου, Μετανάστευσης και 
Ένταξης και του Ταμείου Εσωτερικής Ασφάλειας, για 
την προγραμματική περίοδο 2014-2020. 

Άρθρο 2 

Αντικείμενο της εκχώρησης 

Η Υπηρεσία Διαχείρισης Ευρωπαϊκών Προγραμμάτων 
Ασύλου - Υποδοχής και Ένταξης (Υ.Δ.Ε.Π.Α.Υ.Ε.) του 
Υπουργείου Εσωτερικών και Διοικητικής Ανασυγκρό¬ 
τησης αναλαμβάνει την άσκηση μέρους των καθηκόντων 
της Υπεύθυνης Αρχής στον τομέα του Ταμείου Εσωτερι¬ 
κής Ασφάλειας για την περίοδο 2014-2020, σύμφωνα με 
τα οριζόμενα στην παρ. 1γ του άρθρου 25 του Οριζόντι¬ 


ου Κανονισμού 514/2014 του Ευρωπαϊκού Κοινοβουλίου 
και του Συμβουλίου της 16ης Απριλίου 2014, όπως αυτά 
εξειδικεύονται στο άρθρο 5 του κατ’ εξουσιοδότηση 
Κανονισμού (ΕΕ) αριθμ. 1042/2014, ως εξής: 


ΚΩΔΙΚΟΣ 

ΕΡΓΟΥ 

ΟΝΟΜΑΣΙΑ 

ΠΡΟΫΠΟΛΟΓΙΣ¬ 
ΜΟΣ σε ευρώ 

1 

Δημιουργία - Κατασκευή 
ΚΕΠΥ (προσέγγιση Ηοί 
εροίε) σε πέντε (5) νησιά 
του Αιγαίου» 

9.000.000 


ΣΥΝΟΛΟ 

9.000.000 


Άρθρο 3 

Αρμοδιότητες διαχείρισης που εκχωρούνται 


Η Υπηρεσία Διαχείρισης Ευρωπαϊκών Προγραμμάτων 
Ασύλου - Υποδοχής και Ένταξης (Υ.Δ.Ε.Π.Α.Υ.Ε.) του 
Υπουργείου Εσωτερικών και Διοικητικής Ανασυγκρό¬ 
τησης αναλαμβάνει τις ακόλουθες αρμοδιότητες: 

ί. Διοργανώνει και δημοσιεύει τις προσκλήσεις για την 
υποβολή προσφορών και για την υποβολή προτάσεων, 
και διοργανώνει και δημοσιεύει την επακόλουθη επιλογή 
και ανάθεση έργων προς χρηματοδότηση στο πλαίσιο 
του εθνικού προγράμματος του Ταμείου Ασύλου, Με¬ 
τανάστευσης και'Ενταξης και του Ταμείου Εσωτερικής 
Ασφάλειας για την περίοδο 2014-2020, σύμφωνα με το 
πεδίο και τους στόχους των ειδικών κανονισμών που 
αναφέρονται στο άρθρο 2 στοιχείο α) του κανονισμού 
(ΕΕ) αριθ. 514/2014 και με τα κριτήρια που ορίζονται στο 
άρθρο 9 του κανονισμού. 

ϋ. Παρακολουθεί τα έργα και ελέγχει κατά πόσον οι 
δηλωθείσες για έργα δαπάνες έχουν όντως πραγμα¬ 
τοποιηθεί και συμμορφώνονται με τους ενωσιακούς και 
εθνικούς κανόνες. 

Με την επιφύλαξη των εθνικών λογιστικών κανόνων, 
διασφαλίζει ότι οι δικαιούχοι και οι άλλοι φορείς οι οποί¬ 
οι συμμετέχουν στην υλοποίηση των έργων που χρημα¬ 
τοδοτούνται στο πλαίσιο του εθνικού προγράμματος, 
τηρούν είτε χωριστό λογιστικό σύστημα είτε επαρκή 
λογιστική κωδικοποίηση για όλες τις συναλλαγές που 
σχετίζονται με το έργο. 

ίϋ. Εφαρμόζει τις διαδικασίες που διασφαλίζουν ότι 
όλα τα έγγραφα σχετικά με δαπάνες, αποφάσεις και 
δραστηριότητες ελέγχου ακολουθούν την απαιτούμενη 
διαδρομή ελέγχου και τηρούνται σύμφωνα με τους εκτε¬ 
λεστικούς κανονισμούς της Επιτροπής που εκδίδονται 
βάσει του άρθρου 27 παράγραφος 5 του κανονισμού 
(ΕΕ) αριθ. 514/2014. 

ιν. Διασφαλίζει ότι η ελεγκτική αρχή λαμβάνει, για τους 
σκοπούς της διεξαγωγής των λογιστικών ελέγχων που 
αναφέρονται στο άρθρο 29 του κανονισμού (ΕΕ) αριθ. 
514/2014 και της διατύπωσης της ελεγκτικής γνώμης, 
όλες τις απαραίτητες πληροφορίες για τις εφαρμοζόμε¬ 
νες διαδικασίες διαχείρισης και ελέγχου και τις δαπάνες 
που χρηματοδοτούνται βάσει των ειδικών κανονισμών. 

ν. Διενεργεί διοικητικούς και επιτόπιους ελέγχους σύμ¬ 
φωνα με το άρθρο 27 του κανονισμού (ΕΕ) αριθ. 514/2014. 

νι. Ανταποκρίνεται στα πορίσματα της ελεγκτικής αρ¬ 
χής είτε λαμβάνοντάς τα υπόψη, είτε, σε περίπτωση που 
τα πορίσματα της ελεγκτικής αρχής δεν είναι αποδεκτά, 
παρέχοντας λεπτομερή αιτιολόγηση. 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28607 


νϋ. Συντάσσει την αίτηση πληρωμής σύμφωνα με το 
άρθρο 44 του κανονισμού (ΕΕ) αριθ. 514/2014 και την 
υποβάλλει στην Υπεύθυνη Αρχή. 

νίϋ. Συντάσσει τις εκθέσεις εφαρμογής που αναφέρο- 
νται στο άρθρο 54 του κανονισμού (ΕΕ) αριθ. 514/2014, 
καθώς και τις εκθέσεις αξιολόγησης που αναφέρονται 
στο άρθρο 57 παράγραφος 1 του κανονισμού (ΕΕ) αριθ. 
514/2014 και τις υποβάλλει στην Υπεύθυνη Αρχή. 

ίχ. Ασκεί δραστηριότητες ενημέρωσης και δημοσιό¬ 
τητας και διαδίδει τα αποτελέσματα του εθνικού προ¬ 
γράμματος των Ταμείων Ασύλου, Μετανάστευσης και 
Ένταξης και του Ταμείου Εσωτερικής Ασφάλειας. 

Αρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, 
ασκούνται από την Υπηρεσία Διαχείρισης Ευρωπαϊ¬ 
κών Προγραμμάτων Ασύλου - Υποδοχής και Ένταξης 
(Υ.Δ.Ε.Π.Α.Υ.Ε.) του Υπουργείου Εσωτερικών και Διοικη¬ 
τικής Ανασυγκρότησης σύμφωνα με την υπ’ αριθ. 85334/ 
ΕΥΘΥ 717/13-08-2015 (ΦΕΚ Β' 1825/24-08-2015) κοινή 
υπουργική απόφαση, την υπ’ αριθ. πρωτ. 2514/07-10-2015 
κοινή υπουργική απόφαση Συστήματος Διαχείρισης 
και Ελέγχου των Ταμείων Ασύλου, Μετανάστευσης και 
Ένταξης (ΑΜΙΡ) και Εσωτερικής Ασφάλειας (Ι5Ρ) για 
την προγραμματική περίοδο 2014-2020 (ΦΕΚ 2161/Β7 
07-10-2015) και την αρχή της χρηστής δημοσιονομικής 
διαχείρισης. 

Επιπροσθέτως των αρμοδιοτήτων του άρθρου 3 η 
Εντεταλμένη Αρχή αναλαμβάνει τις ακόλουθες υπο¬ 
χρεώσεις: 

ί. Προβαίνει, όπου απαιτείται, στην αναγκαία εξειδίκευ- 
ση των δράσεων/έργων που διαχειρίζεται σύμφωνα με 
τις κατευθύνσεις του εθνικού προγράμματος. 

ϋ. Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του εθνικού 
προγράμματος. 

μι. Παρακολουθεί την πορεία εφαρμογής των δράσε- 
ων/έργων που διαχειρίζεται και ειδικότερα τη χρημα¬ 
τοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στην Υπεύθυνη Αρχή προτάσεις αναθεώρησής τους. 

ιν. Παρέχει στην Υπεύθυνη Αρχή τα αναγκαία στοιχεία 
για την προετοιμασία της Επιτροπής Παρακολούθησης 
του εθνικού προγράμματος. 

ν. Μεριμνά για εξειδίκευση, όπου απαιτείται, των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
της έχουν εκχωρηθεί σε συμφωνία με την Υπεύθυνη 
Αρχή. 

νί. Επεξεργάζεται, για τις δράσεις/έργα που διαχει¬ 
ρίζεται, αναλυτικά κριτήρια επιλογής και ένταξης στο 
εθνικό πρόγραμμα, σύμφωνα με τα προβλεπόμενα στο 
σύστημα διαχείρισης και ελέγχου. 

νϋ. Μεριμνά ώστε να διαδίδονται, όσο το δυνατό ευ¬ 
ρύτερα, οι πληροφορίες σχετικά με τις ευκαιρίες χρη¬ 
ματοδότησης για τις δράσεις/έργα που διαχειρίζεται. 
Στο πλαίσιο αυτό εκδίδει τις προσκλήσεις των δράσεων/ 
έργων που διαχειρίζεται για την υποβολή προτάσεων 
και παρέχει σαφείς και λεπτομερείς πληροφορίες του¬ 
λάχιστον σχετικά με: 


(α) τους όρους επιλεξιμότητας οι οποίοι πρέπει να 
πληρούνται προκειμένου να ενταχθούν για χρηματοδό¬ 
τηση στο πλαίσιο του Εθνικού Προγράμματος, 

(β) τις διαδικασίες αξιολόγησης και τις σχετικές χρο¬ 
νικές περιόδους, 

(γ) τα κριτήρια για την επιλογή των προτεινόμενων 
αιτήσεων χρηματοδότησης στο εθνικό πρόγραμμα, 

(δ) τα αρμόδια στελέχη της εντεταλμένης αρχής τα 
οποία μπορούν να παρέχουν πληροφορίες, 

(ε) την υποχρέωση δημοσιοποίησης, εφόσον η αίτηση 
χρηματοδότησης επιλεγεί, του τίτλου του σχεδίου, του 
δικαιούχου και του ποσού της δημόσιας χρηματοδότη¬ 
σης που χορηγείται. 

νίϋ. Στις περιπτώσεις αιτημάτων χρηματοδότησης που 
υποβάλλονται: 

• Συγκεντρώνει, αρχειοθετεί όλα τα αιτήματα που 
υποβάλλονται και ελέγχει την πληρότητα των στοι¬ 
χείων τους. 

• Αξιολογεί τα αιτήματα που υποβάλλονται, σύμφωνα 
με τα κριτήρια ένταξης. 

• Μεριμνά για την έκδοση της απόφασης χρηματο¬ 
δότησής τους. 

• Μεριμνά για την έκδοση τροποποιήσεων της από¬ 
φασης χρηματοδότησης ή ανάκλησης αυτής. 

• Μεριμνά για τη συμμόρφωση των συγχρηματοδο- 
τούμενων δράσεων/έργων με τους ισχύοντες κοινοτι¬ 
κούς και εθνικούς κανόνες καθ’ όλη την περίοδο της 
υλοποίησής τους. 

ίχ. Διενεργεί διοικητικές και επιτόπιες επαληθεύσεις/ 
ελέγχους, προκειμένου να επιβεβαιωθεί η παράδοση 
των συγχρηματοδοτούμενων προϊόντων και υπηρεσιών 
και η πραγματική πραγματοποίηση των δαπανών που 
δηλώνουν οι δικαιούχοι, η τήρηση χωριστού λογιστι¬ 
κού συστήματος ή επαρκής λογιστική κωδικοποίηση, η 
τήρηση των κανόνων δημοσιότητας, καθώς και η συμ¬ 
μόρφωση των δράσεων/έργων προς τους εθνικούς και 
κοινοτικούς κανόνες περί δημοσίων συμβάσεων. 

Στο πλαίσιο αυτό: 

Συλλέγει τα αιτήματα χρηματοδότησης που υποβάλ¬ 
λονται από τους δικαιούχους και τα καταχωρεί στο 
ΟΠΣ ή στο πληροφοριακό σύστημά του, μετά από πι¬ 
στοποίηση του φυσικού αντικειμένου για κάθε αίτημα 
χρηματοδότησης, κατά την οποία επιβεβαιώνεται ότι: 

(α) ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στο αίτημα χρημα¬ 
τοδότησης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης χρηματοδότησης και τα προϊόντα ή οι υπηρεσίες 
έχουν παραδοθεί, 

(γ) οι αιτήσεις των δικαιούχων είναι ακριβείς, 

(δ) οι δαπάνες είναι σύμφωνες με το εθνικό και κοι¬ 
νοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

χ. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που πε¬ 
ριγράφουν και τεκμηριώνουν τη δειγματοληπτική μέθο¬ 
δο, βάσει της οποίας επιλέγονται οι προς επαλήθευση 
δράσεις/έργα ή οι συναλλαγές τους σύμφωνα με τα 
προβλεπόμενα στο σύστημα διαχείρισης και ελέγχου. 



28608 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χι. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρ¬ 
ξη παραβάσεων εθνικού ή κοινοτικού δικαίου, και όπου 
απαιτείται αποφασίζει την αναστολή χρηματοδότησης 
της δράσης/έργου. 

χϋ. Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τέλος ισοδύναμου αποτελέ¬ 
σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

χίϋ. Σε περιπτώσεις που διαπιστωθεί, βάσει των επιθε¬ 
ωρήσεων ή ελέγχων που διενεργούνται, αχρεωστήτως 
καταβληθείσα δαπάνη, εφαρμόζει τις διαδικασίες για 
την ανάκτησή της, σύμφωνα με τα προβλεπόμενα στο 
σύστημα διαχείρισης και ελέγχου. 

χιν. Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή των 
τεκμηριωμένων απαντήσεών του στα σχετικά πορίσμα¬ 
τα ελέγχου. 

χν. Μεριμνά ώστε οι τελικοί δικαιούχοι για την υλο¬ 
ποίηση των δράσεων, τηρούν είτε χωριστό λογιστικό 
σύστημα είτε επαρκή λογιστική κωδικοποίηση για όλες 
τις συναλλαγές που σχετίζονται με τη δράση με την 
επιφύλαξη των εθνικών λογιστικών κανόνων. 

χνι. Κοινοποιεί στην Υπεύθυνη Αρχή, το ετήσιο πρό¬ 
γραμμα ενεργειών με ποσοτικούς και ποιοτικούς στό¬ 
χους για τις κατηγορίες δράσεων/έργων που διαχειρίζε¬ 
ται, με ημερομηνία έναρξης του ετήσιου προγράμματος 
του 2016 την 30/11/2015, καθώς και εξαμηνιαίες εκθέσεις 
ανάλυσης της προόδου που επιτεύχθηκε το Ιο δεκαή¬ 
μερο του Ιουλίου και το Ιο δεκαήμερο του Ιανουάριου 
εκάστου έτους. 

χνϋ. Αποδέχεται όλους τους προβλεπόμενους, από το 
Σύστημα Διαχείρισης και Ελέγχου, ελέγχους και επι¬ 
θεωρήσεις, καθώς και από όλα τα αρμόδια ελεγκτικά 
όργανα της Ελλάδας ή της Ευρωπαϊκής Ένωσης και 
παρέχει σε αυτά όλα τα αναγκαία στοιχεία για την 
απρόσκοπτη διενέργεια αυτών. 

χνίϋ. Συνεργάζεται με την Υπεύθυνη Αρχή και παρέχει 
σε αυτή κάθε πληροφορία που ζητείται. 

χίχ. Συνεργάζεται με την Υπεύθυνη Αρχή για την εξει- 
δίκευση εργαλείων και προτύπων που απαιτούνται για 
την άσκηση των αρμοδιοτήτων της. 

χχ. Διασφαλίζει ότι όλα τα δικαιολογητικά έγγραφα, 
σχετικά με τις δαπάνες και τους λογιστικούς ελέγχους 
των δράσεων/έργων που διαχειρίζεται, τηρούνται στη 
διάθεση της Ευρωπαϊκής Επιτροπής και του Ευρωπαϊκού 
Ελεγκτικού Συνεδρίου για: 

α. διάστημα πέντε ετών μετά το κλείσιμο του επιχει¬ 
ρησιακού προγράμματος, 

β. διάστημα πέντε ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για δράσεις/έργα οι οποίες αποτέλεσαν αντικεί¬ 
μενο του μερικού κλεισίματος. 

Τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 


χχί. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από τη Υπεύθυνη 
Αρχή για το σύνολο των δράσεων/έργων που διαχει¬ 
ρίζεται. 

Αρθρο 5 

Υποχρεώσεις της Υπεύθυνης Αρχής 
του εθνικού προγράμματος του Ταμείου Ασύλου, 
Μετανάστευσης και Ένταξης 
και του Ταμείου Εσωτερικής Ασφάλειας 
για την περίοδο 2014-2020 

1. Η Υπεύθυνη Αρχή του εθνικού προγράμματος συντο¬ 
νίζει και εποπτεύει την άσκηση των αρμοδιοτήτων της 
Εντεταλμένης Αρχής στην οποία εκχωρούνται αρμοδι¬ 
ότητες διαχείρισης του εθνικού προγράμματος. 

2. Η Υπεύθυνη Αρχή του εθνικού προγράμματος ενη¬ 
μερώνει την Εντεταλμένη Αρχή για το εφαρμοζόμενο 
Σύστημα Διαχείρισης και Ελέγχου και κάθε τροποποίη¬ 
ση αυτού και την υποστηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων της 
εντεταλμένης αρχής, σε σχέση με τις δράσεις που εκ¬ 
χωρούνται, ώστε να βεβαιώνεται ότι αυτές εκτελούνται 
σύμφωνα με το εφαρμοζόμενο σύστημα διαχείρισης 
και ελέγχου και την αρχή της χρηστής δημοσιονομικής 
διαχείρισης. Στο πλαίσιο αυτό: 

3.1. Παρακολουθεί την ενημέρωση του ΟΠΣ από την 
Εντεταλμένη Αρχή με τα απαραίτητα δεδομένα υλο¬ 
ποίησης που απαιτούνται για τη χρηματοοικονομική 
διαχείριση, την παρακολούθηση, τις επαληθεύσεις, την 
αξιολόγηση καθώς και τις λογιστικές εγγραφές για κάθε 
δράση/έργο που διαχειρίζεται η Εντεταλμένη Αρχή. 

3.2. Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει η Εντεταλ¬ 
μένη Αρχή και τις εξαμηνιαίες εκθέσεις προόδου και 
διαμορφώνει τεκμηριωμένες προτάσεις διορθωτικών 
ή/και προληπτικών ενεργειών, με στόχο την αποτελε¬ 
σματικότερη και αποδοτικότερη διαχείριση και υλο¬ 
ποίηση του εθνικού προγράμματος. Παρακολουθεί τα 
αποτελέσματα των ελέγχων που διενεργούνται στην 
Εντεταλμένη Αρχή από την Αρχή Ελέγχου και τα λοιπά 
εθνικά και ευρωπαϊκά ελεγκτικά όργανα. 

4. Εποπτεύει και συντονίζει, πριν από κάθε αίτημα 
πληρωμής, την πληρότητα των πληροφοριών που πα¬ 
ρέχονται από την Εντεταλμένη Αρχή. 

Αρθρο 6 
Ειδικοί Όροι 

Με απόφαση του Υπουργού Εσωτερικών και Διοικη¬ 
τικής Ανασυγκρότησης, οι κατηγορίες δράσεων/έρ- 
γων και οι προϋπολογισμοί αυτών, που ορίζονται στο 
άρθρο 2 της παρούσης, δύνανται να τροποποιούνται 
προκειμένου για την καλύτερη εξυπηρέτηση των στό¬ 
χων του εθνικού προγράμματος των Ταμείων Ασύλου, 
Μετανάστευσης καιΈνταξης και του Ταμείου Εσωτερι¬ 
κής Ασφάλειας, μετά από τεκμηριωμένη εισήγηση της 
Εντεταλμένης Αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

